01/02/2010 | Administración LocalMunicipal
Narón
Secretaría
Anuncio sobre aprobación definitiva do Regulamento de organización xeral do Concello de Narón

O concello pleno en data 30 de decembro de 2009 aprobou definitivamente o seguinte Regulamento de organización xeral do Concello de Naron: INTRODUCIÓN.- O artigo 2º da Lei 7/1985, reguladora de bases de réxime local, establece que para a efectividade da autonomía garantida constitucionalmente ás entidades locais, a lexislación do Estado e a das comunidades autónomas, reguladora dos distintos sectores de acción pública, segundo a distribución constitucional de competencias, deberá asegurar aos municipios, as provincias e as illas o seu dereito a intervir en cantos asuntos afecten directamente ao círculo dos seus intereses, atribuíndolles as competencias que proceda en atención ás características da actividade pública de que se trate e á capacidade de xestión da entidade local, de conformidade cos principios de descentralización e de máxima proximidade da xestión administrativa aos cidadáns, que aparecen expresados neste artigo. A potestade de autoorganización que o artigo 4º da Lei 7/1985, reguladora de bases de réxime local, recoñece ás entidades locais, para o exercicio das competencias que lle son propias, posibilítalles a estas o establecemento da estrutura organizativa máis axeitada aos intereses públicos que xestionan e ás súas propias singularidades, dentro dos principios determinados no artigo 5º da mesma norma ( eficacia, descentralización, desconcentración e coordinación, con sometemento pleno á lei e ao dereito. No proceso de organización, deben considerarse dúas fases: Una primeira fase, é a que se pretende acometer co presente regulamento, que supón o esqueleto troncal da estrutura político-administrativa dos servizos municipais. Nunha segunda fase, deberase proceder á elaboración da relación de postos de traballo que concreten as funcións e tarefas dentro de postos de traballo determinados en relación ás necesidades que se deduzan da estrutura xeral que se determina no presente regulamento como conceptos esenciais e xenéricos. Artigo 1.- O Concello de Narón como entidade territorial básica máis próxima ao cidadán, é a responsable do goberno e a administración do municipio no exercicio das competencias que lle son propias. Artigo 2.-estrutura orgánica.- o Concello de Narón, organízase ao redor de tres órganos de goberno: o Pleno, a Alcaldía-Presidencia e a Xunta de Goberno, que asume competencias delegadas dos órganos básicos ademais de asesorar á Alcaldía. Ademais destes órganos, constitúense as comisións informativas e concellarías delegadas da Alcaldía nas súas áreas específicas. Artigo 3- Areas de goberno.- a administración do Concello de Narón, a nivel orgánico se estructura en áreas de goberno, que poderán ser obxeto de delegación por parte da alcaldía, íntegra ou por sectores, establecéndose como áreas de goberno básicas: · Área de réxime interior · Area de contratación e patrimonio · Área sociocomunitaria · Área cultural · Área arquivo e documentación · Área de deportes · Área de servizos básicos · Área de economía · Área de urbanismo e medio ambiente · Área de recursos humanos · Área de seguridade · Área de desenvolvemento local Artigo 4.- As delegación da alcaldía.- O renovación dos órganos básicos municipais, dará lugar á as distintas delegacións da Alcaldía que se incorporarán como anexo ao presente regulamento e que se inscribirán en algunha das áreas de goberno básicas que se indican no artigo anterior Artigo 5.-estrutura administrativa.- Para o exercicio das súas competencias, o Concello de Narón, opta por unha estrutura administrativa, funcional-xerárquica: Funcional- en relación ao mesmo ámbito competencial. Procesos e procedementos relacionados. Xerárquico- seguindo unha estrutura tradicional piramidal atenuada polo elemento competencial. Competencial- establecendo catro niveis: · Nivel de alta dirección- Área · Nivel dirección-servizo – Nivel executivo superior-sección – Nivel executivo-negociado/brigada – Nivel operativo-oficina e outras unidades inferiores A estrutura básica organizase nas seguintes unidades de carácter administrativo: Area administrativa.- (nivel 1) Estrutura de alta dirección, constituído polo conxunto de servizos, seccións, negociados, oficinas ou outros órganos administrativos, que constitúen un espazo común para a xestión de recursos, organización e programación de actividades susceptibles de coordinación. Con independencia das funcións reservadas que lles confire a normativa vixente, os funcionarios con habilitación estatal, titulares dos postos de Secretaría Xeral, Intervención Xeral e Tesourería Municipal, constitúense como directores das súas respectivas áreas administrativas, dentro da estrutura que se indica no presente regulamento, con función de coordinación, supervisión e impulso. O seu titular pertencerá ao grupo A1, nivel 30 Servizo.- (nivel 2) directivo- con capacidade competencial propia derivada das funcións que se lle asignen e está constituído polo conxunto de seccións, negociados, oficinas e órganos de nivel inferior cuxa agrupación é necesaria para a consecución dos obxectivos determinados para o propio servizo. Competencias en materia de recursos, persoal, proposta de obxectivos e avaliación de resultados e coordinación das unidades dentro do servizo. e O seu titular pertencerá ao grupo de clasificación A1 e nivel mínimo 28. As xerencias dos Padroados municipais quedan asimiladas a este nivel. Sección.-( nivel 3)- superior executivo, constituído polo conxunto de postos de traballo que realizan tarefas e actividades relacionas dentro da consecución de obxectivos común do servizo ao que pertencen, dirección inmediata dos negociados e órganos inferiores dentro da sección. O seu titular pertencerá ao grupo de clasificación A1 ou A2, cun nivel mínimo de 26 Negociado ( Nivel 4).- executivo dentro da administración xeral, composto pola agrupación de postos de traballo con tarefas de trámite e colaboración dentro das directrices da sección ou servizo correspondente. O seu titular pertencerá aos grupos de clasificación A2, B, C1 ou C2, cun nivel mínimo de 22. Brigada (nivel 4).- executivo de administración especial, composto pola agrupación de postos de traballo con tarefas específicas dentro do seu ámbito profesional, e execución dentro das directrices da sección ou servizo correspondente. O seu titular pertencerá aos grupos de clasificación A2, B C1 ou C2 cun nivel mínimo de 22 Oficina. (Nivel 5)- unidade administrativa de carácter executivo básico. O responsable desta, será o traballador de grupo superior, e dentro do mesmo grupo, maior nivel, e dentro do mesmo nivel o de maior antigüidade Artigo 6.- A creación ou modificación das distintas unidades competenciais ( áreas, servizos, sección, negociados, brigadas ou oficinas ) farase a través da creación ou modificación da relación de postos de traballo, incorporando este acordo, como anexo ao presente regulamento. O desenvolvemento orgánico en 5 niveis ten carácter flexible, sen que sexa necesaria a existencia de todos os niveis na mesma liña competencial. Neste caso, a unidade de nivel inferior dependerá directamente da superior dentro do seu ámbito competencial, calquera que sexa o nivel que ocupe aquel. Artigo 7.- O Comité de Dirección- é o órgano consultivo superior da estrutura administrativa do Concello, formado polos postos directivos (xefes de área e servizo), así como concelleiros delegados da alcaldía e a propia Alcaldía. Mediante resolución da Alcaldía determinarase as persoas integrantes do devandito órgano, así como o coordinador xeral deste se se considerase necesario. Son competencias mínimas do Comité de Dirección: 1. Exercer como órgano de coordinación técnica entre as distintas áreas e servizos, formulando recomendacións e validando propostas efectuadas por calquera dos membros do órgano que teñen incidencia noutra área ou servizo dentro da organización administrativa municipal 2. Actuar como impulsor no proceso de modernización e racionalización de procedementos 3. Liderar o proceso de introdución da cultura de calidade no Concello 4. Formular proposta aos órganos municipais competentes sobre planificación, programación e seguimento de proxectos municipais de especial transcendencia, importancia ou complexidade, así como sobre establecemento de obxectivos, estratexias e programas de actuación.5. Propoñer e informar de conformidade cos obxectivos da Corporación, a aplicación da produtividade e incentivos, coa posibilidade de modificar os existentes mediante proposta xustificada, de conformidade cos criterios da Alcaldía e tras a negociación previa cos representantes dos traballadores.6. Establecemento de réxime de reunión e sesión do órgano Artigo 8- Considéranse Áreas administrativas xerais as seguintes: 1. Alcaldía 2. Secretaria Xeral 3. Intervención Xeral 4. Tesourería Artigo 9- Son competencias básicas da área de Alcaldía: 1. Gabinete de Alcaldía 2. Seguridade cidadá 3. Protección Civil 4. Arquivo e Documentación 5. Planificación e desenvolvemento local Artigo 10- Ao Gabinete de Alcaldía atribúenselle as seguintes funcións mínimas: 1. Secretaria persoal da Alcaldía e protocolo 2. Imaxe da institución 3. Medios de comunicación Artigo 11- Arquivos e documentación- Son función mínimas do arquivo: 1. Arquivo 2. Arqueoloxía e historia 3. Sala de exposicións e museos Son funcións mínima de documentación: 1.-Bibliotecas Artigo 12-Planificación e desenvolvemento local. Son funcións mínimas: 1. Plans estratéxicos e operativos 2. Plans de investimentos 3. Promoción económica 4. Festexos, feiras e ocio 5. Turismo Artigo 13- Son competencias básicas da área de Secretaría Xeral: 1. Servizos xerais 2. Organización e RRHH 3. Servizos sociocomunitarios 4. Urbanismo 5. Medio ambiente 6. Servizos básicos e mantemento 7. Cultura e deportes Artigo 14- Servizos xerais. Son competencias mínimas de servizos xerais: 1. Órganos de goberno e central 2. Informática e telecomunicacións 3. Estatística 4. Rexistro 5. Asesoría xurídica municipal 6. Patrimonio e bens 7. Contratación e obras públicas Artigo 15-Organizacion e recursos humanos.- Son competencias mínimas da unidade: 1. Organización e calidade 2. Selección e provisión persoal 3. Retribucións e carreira 4. Situacións e formación 5. Negociación colectiva e seguridade laboral Artigo 16- Servizos sociocomunitarios- Son competencias mínimas da unidade: 1. Servizos sociais 2. Ensino 3. Participación cidadá 4. Promoción de emprego 5. Mocidade Artigo 17- Urbanismo-Servizo técnico-Son competencias mínimas da unidade: 1. Planeamento 2. Edificabilidade 3. PXOM e desenvolvemento urbanístico Artigo 18- Urbanismo- servizo xuridico e licenzas 1. Informe xuridico e tramitacion PXOM e desenvolvmento urbanistico 2. Licenzas Artigo 19.- Urbanismo- Servizo de Disciplina urbanistica, medio ambiente e expropiacións.- Son competencias mínima de unidade disciplina urbanistica e medio ambiente: 1. Medio ambiente e sanidade 2. Disciplina urbanística e inspección urbanística 3. Expropiacións Artigo 20- Servizos básicos e mantemento.- con competencias mínimas da unidade 1. Mantemento 2. Electricidade 3. Parques e xardíns 4. Servizos de abastecementos básicos á comunidade Artigo 21-Cultura –O desenvolvemento cultural, realízase fundamentalmente, a través do Padroado de Cultura, organismo autónomo administrativo dependente da área de cultura, que ten como competencias mínimas: Estímulo e promoción de actividades culturais Artigo 22-Deportes – O desenvolvemento deportivo do Concello realízase fundamentalmente a través do padroado de deportes, que funciona como órgano especial da administración, sen personalidade xurídica propia e que asume como competencias mínimas Estímulo e promoción de actividades deportivas Artigo 23- Son competencias mínimas da área de intervención Xeral: 1. Fiscalización 2. Contabilidade 3. Orzamentos 4. Xestión de ingresos Artigo 24- Son competencias mínimas da área de Tesourería: 1-Recadación de dereitos 2-Xestión de Tesoureira; pagamentos e cobros 3-Xestión e valores e endebedamento Artigo 25- Vinculación das áreas de goberno coas áreas xerais administrativas Con carácter xeral, e sen perxuizo das especificacións que se determinen a través da resolución de delegación de competencias da alcaldía en cada caso, se establece unha vinculación xenérica entre as posibles áreas de goberno e as áreas administrativas xerais Artigo 26- No caso da existencia de unidades ou postos de traballo sen titular, as función do posto ou unidade, serán asumidas provisionalmente, polas unidades ou postos, que, dentro da mesma área ou servizo estean dotadas de persoal ata a súa provisión regulamentaria. Artigo 27- A provisión dos postos de traballo vacantes dentro da estrutura municipal, farase en primeiro lugar, por concurso dentro dos empregados municipais e de resultas deste, os postos vacantes proveranse mediante oposición libre ou concurso-oposición Artigo 28- As necesidades de persoal derivadas do establecido no presente regulamento e da relación de postos de traballo en vigor, deberán ser notificadas ao servizo de organización e recursos persoais, para a súa xestión dentro das dispoñibilidades orzamentarias e de persoal do exercicio corrente. DISPOSICIÓN TRANSITORIA PRIMEIRA.- Tras a entrada en vigor do presente regulamento, deberase someter á aprobación do Concello Pleno, a relación de postos de traballo, na que, dentro das dispoñibilidades orzamentarias, serán incluídos cantos postos de traballo se consideren necesarios para garantir minimamente o cumprimento das funcións previstas no presente regulamento. En tanto non sexa aprobada e entre en vigor, a relación de postos de traballo do Concello de Narón, as funcións e competencias establecidas no presente regulamento, seguirán sendo exercidas polas unidades e empregados que o veñen facendo ata o momento. DISPOSICIÓN TRANSITORIA SEGUNDA.-O persoal que ocupa postos de traballo con carácter definitivo no momento de entrada en vigor do presente regulamento e mesmo da relación de postos de traballo posterior, con competencias definidas no mesmo, permanecerá no seu posto co mesmo carácter. DISPOSICIÓN ADICIONAL PRIMEIRA.- A distribución orgánica das delegacións da Alcaldía serán establecidas por Resolución da Alcaldía e acompáñanse como anexo ao presente regulamento encardinando as mesmas as áreas de goberno establecidas no presente regulamento e as diferentes unidades administrativas DISPOSICIÓN FINAL - De conformidade co disposto no artigo 70.2 da Lei 7/1985, do 2 de abril, reguladora de bases de réxime local, o presente regulamento entrará en vigor unha vez publicado integramente o seu texto no Boletín Oficial da Provincia e transcorrido o prazo de quince días hábiles a que se refire o artigo 65.2 da citada lei. Narón, 21 de xaneiro de 2010. O ALCALDE, Asdo.: José M. Blanco Suarez.